kardosdrur/scandi-wiki huggingface dataset:
Ove Vind

Ove Vind (16. september 1665 på Næsbyholm i Skåne – 15. april 1722 i Frederiksstad) var en dansk officer.

Han var søn af vicekansler Holger Vind, blev fændrik ved Marineregimentet 1685 og to år senere kaptajn ved Dronningens Livregiment, 1696 kom han til Norge som major ved Oplandske nationale Infanteriregiment, fik 1697 oberstløjtnants karakter, blev 1700 virkelig oberstløjtnant og 1704 karakteriseret oberst ved samme regiment. 1707 blev han chef for Akershusiske nationale Infanteriregiment, 1710 brigader, 1716 generalmajor.

Han fratrådte da regimentskommandoen og overtog en af de søndenfjeldske «Grænsekantoner», men blev allerede i januar 1717 udnævnt til kommanderende general nordenfjelds. Han tog sig med iver og nidkærhed af sit nye, ansvarsfulde embede. Grænseposteringerne søgte han at styrke ved nye forhugninger og forberedte troppernes hurtige samling til grænsernes forsvar. Efter mange vanskeligheder opnåede han kredit på levnedsmidler til magasinerne hos borgerskabet og inddrev desuden forråd hos bønderne til trods for, at disse havde haft dårlig avling sidste Høst. Da Vind på grund af usikre og mangelfulde efterretninger om fjenden end videre fandt sig foranlediget til at holde kompagnierne samlede, blev misnøjen hos almuen almindelig, så meget mere som fjenden i det store og hele holdt sig i ro, og Vinds foranstaltninger derfor ansås for unødvendige. Delvis var det vel denne misstemning mod Vind, men vistnok end mere de omkostninger for «Kongens Kasse», som var en følge af troppesamlingerne, der bevirkede, at han våren 1718 mod sin vilje blev erstattet nordenfjelds af generalmajor Vincents Budde og udnævnt til kommandant i Frederiksstad. Her døde han 15. april 1722.

Han var gift med Alette Margrete Dorn (født i Holsten 26. oktober 1671, død i Danmark 11. december 1749).

Kilder 
 C.O. Munthe, "Ove Vind", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1886, s. 399.

Personer i Dansk Biografisk Leksikon
Ove
Generalmajorer fra Danmark
Danskere i 1600-tallet
Danskere i 1700-tallet
Personer i Den Store Nordiske Krig fra Danmark-Norge
Personer fra Skåne
FC Lusitanos

Lusitanos er en andorransk fodboldklub fra Andorra la Vella, grundlagt i 1999 og som spiller i Premier division i Andorra; siden 2000-2001.

Klubben er kendetegnet ved at have en hel del portugiske fodboldspillere. Hvilket slår igennem i klubbens logo og spillerdragt.

Titler 
 Primera Divisió: 1
 2011–12
 Copa Constitució: 1
 2001–02
 Segona Divisió: 1
 1999–00

Første Division Historik

Europa Cup Historik

Eksterne henvisninger 
 Lusitanos at UEFA.COM 
 Lusitanos at Weltfussball.de 
 Lusitanos at Playerhistory.com 
 Lusitanos at Football-Lineups.com 
 Futebol Clube Lusitanos. Andorra 

Fodboldklubber i Andorra
Andorra la Vella
10. etape af Tour de France 2012

Tiende etape af Tour de France 2012 var en 194,5 km lang bjergetape. Den blev kørt onsdag den 11. juli fra Mâcon til Bellegarde-sur-Valserine.

 Etape: 10. etape
 Dato: 11. juli
 Længde: 194,5 km
 Gennemsnitshastighed: 40,742 km/t

Point- og bjergspurter

Pointspurt (Béon) 
Efter 130,5 km

1. bjergspurt (Côte de Corlier) 
2. kategori stigning på Côte de Corlier, efter 90 km (762 m; 6,4 km à 5,5 %)

2. bjergspurt (Col du Grand Colombier) 
HC-kategori stigning på Col du Grand Colombier, efter 151,5 km (1.501 m; 17,4 km à 7,1 %)

3. bjergspurt (Col de Richemond) 
3. kategori stigning på Col de Richemond, efter 174 km (1.051 m; 7,2 km à 5 %)

Resultatliste

Manglende ryttere 
 45  Matthew Lloyd (LAM) stillede ikke til start på etapen.
 82  Rémy Di Grégorio (COF) stillede ikke til start på etapen. Suspenderet fra holdet grundet dopingmistanke.
 196  Tony Martin (OPQ) stillede ikke til start på etapen.

Eksterne henvisninger 
 Etapeside  på Letour.fr   

 10

en:2012 Tour de France, Prologue to Stage 10#Stage 10
Norfolk

Norfolk er et county (omtrent svarende til et grevskab eller amt) i Østengland, på halvøen East Anglia. Det grænser op til Suffolk i syd, Cambridgeshire i vest, Lincolnshire mod nordvest samt Nordsøen mod nord og øst.

Byer 
Hovedbyen hedder Norwich. Den ligger inde i landet. Great Yarmouth og King's Lynn er de vigtigste havnebyer.

Landbrugsland 
Norfolk er Englands femtestørste grevskab målt i areal. Størstedelen er lavtliggende landsbrugsområder.

Naturområder 
Den lange kyst er præget af mere eller mindre sammenhængende naturområder. I sydøst findes nationalparken The Broads, der er netværk af søer og floder. Siden 1968 har nordkysten været en del af partnerskabsaftalen Områder af enestående naturskønhed (Area of Outstanding Natural Beauty – AONB). I dette område ligger Sandringham House, der siden 1862 var været i den britiske kongefamilies private eje. 

Mod nordvest ligger fjorden eller bugten The Wash. Mod vest ligger sumpområdet Fenland. En række floder løber gennem Fenland. Floderne afvander bl.a. dele af Cambridgeshire. Ude i fjorden bliver flodernes ferskvand blandet med Nordsøens saltvand, og der opstår brakvand.

Kilder 
Artiklen bygger helt eller delvist på Norsk Wikipedia. 

Areas of Outstanding Natural Beauty i England
 
Grevskaber i England
HD Hyundai

Hyundai Heavy Industries Group er en gruppe forbundne virksomheder, som er forbundet gennem komplekse aktiebesiddelser. Virksomheden Hyundai Heavy Industries udgør den primære virksomhed i konglomeratet.

Datterselskaber 
 Hyundai Heavy Industries – Skibsbygger
 Hyundai Mipo Dockyard 
 Hyundai Samho Heavy Industries – Skibsbygger
 Hyundai Robotics
 Hyundai Oilbank – Olieselskab

Eksterne henvisninger 

 Hyundai Heavy Industries hjemmeside
 Hyundai Heavy Industries hjemmeside
John Börjeson

Johan (John) Laurentius Helenus Börjeson (født 30. december 1835 i Tölö i Halland, død 30. januar 1910 i Stockholm) var en svensk billedhugger.

Biografi 
Først op i 30-årsalderen, efter forsøg i adskillige forskelligartede livsstillinger og efter en ikke løfterig læretid på Stockholms Akademi (fra 1858), slog han med Heimer og Aslog så vidt igennem, at han (med rejsestipendium, til Rom 1867) turde give sig kunsten ganske i vold. I Rom vandt Börjeson anerkendelse for sin Keglespiller (i marmor 1870, Göteborgs konstmuseum), Hestetæmmerne og særlig for sin yndefulde gruppe De to Havfruer, endvidere den dygtige statue af en Fiskerdreng fra Capri (1874, Nationalmuseum i Stockholm) og den stort anlagte skitse til et Sten Sture-monument.

Efter et treårigt ophold i Paris, hvor han modelerede en Fangen viking og Yngling, som betragter en skildpadde (museiparken i Stockholm, bronze), vendte han 1879 tilbage til Sverige, virkede her (1886-1907) som ordinær professor ved Kunstakademiet og blev for længere tid sit lands mest søgte billedhugger. Ret uligelig i sin produktion kunde han råde over stor skønhedssans og stemningsfylde, og han kunde ofte i sine mange monumentale arbejder karakterisere med kraft og djærv realisme.

Eksempel på hans kunst er Holberg-statuen i Bergen (1883), statuen af Geijer med den følte, allegoriske kvindeskikkelse Geijers tanke på fodstykket, foran universitetet i Uppsala (1888), og statuerne af Axel Oxenstierna, Carl Wilhelm Scheele, Nils Ericson, alle i Stockholm, rytterstatue af Karl X Gustav (Malmö 1896), Karl XI (Karlskrona), Magnus Stenbock (Helsingborg 1901), John Ericsson (Stockholm 1901), rytterstatue af Karl IX (Göteborg 1904) m. v.

I pauserne mellem disse monumentalværker udførte Börjeson mindre, genremæssige motiver, portrætbuster, den prægtige og populære statue Svømmeren (1885, bronze), Grubleren (1897, Stockholms Nationalmuseum), den skønne gruppe Trøst (1905) og mange andre. Börjeson modelerede på bestilling af grevinde Danner et udkast til et monument over Frederik VII. Börjesons Kunst er repræsenteret i Kunstmuseet i København, i Ny Carlsbergs Glyptotek (originalmodellerne til Svømmeren og Geijers Tanke) med flere steder.

Kilder

Eksterne henvisninger 
 

Billedhuggere fra Sverige
Svenskere i 1800-tallet
Svenskere i 1900-tallet
Personer fra Halland
Hyundai

Hyundai er flertydig og henviser til flere sydkoreanske virksomheder og mærker:	
 Hyundai Motor Group – Sydkoreansk konglomerat
 Hyundai Motor – Sydkoreansk bilfabrikant
 Hyundai Heavy Industries Group – Sydkoreansk konglomerat
Jafar vender tilbage

Jafar vender tilbage (også kendt som Aladdin 2: Jafar vender tilbage) er en amerikansk direkte-til-video animationsfilm fra 1994 produceret af Walt Disney Pictures og Television. Filmen er en fortsættelse til animationsfilmen Aladdin fra 1992 og fungerer også som pilotepisode i den animerede tv-serie Aladdin. Filmen blev udgivet den 20. maj 1994 i USA, og var Disneys første direkte-til-video animerede tegnefilm, og var ligeledes den første af sin slags i USA.

Til trods for blandede anmeldelser, blev der solgt mere end 15 mio. eksemplarer i USA, og filmen endte med at indtjene omkring 1,8 mia. kroner verdenen over ud fra et budget på omkring 30 mio. kroner, hvilket gjorde den til en de mest indtjenende direkte-til-video-efterfølgere. Filmens succes gjorde at Disney, Universal Pictures og andre filmselskaber efterfølgende fortsatte med at udgive direkte-til-video-film.

Filmen blev i 1996 efterfulgt af animationsfilmen Aladdin og de fyrretyve røvere.

Plot 

Aladdin er ved at tilpasse sig sit nye liv som en del af det øverste lag. Han og prinsesse Jasmin kan ikke gifte sig endnu, men presset fra paladset og samfundet omkring er allerede begyndt. Oven i det dukker papegøjen Jago op og spørger om hjælp, og ingen er glade for at se ham. Men tingene begynder at lyse op, når Genie vender tilbage fra sin tur rundt i verden. I mellemtiden er Jafars sorte lampe opdaget af en skurk kaldt Abis Mal. Ved at bruge Abis Mal, finder Jafar vej tilbage til Agrabah med tanker om hævn overfor Aladdin og hans venner.

Medvirkende 

Øvrige Stemmer: Peter Zhelder, Vibeke Dueholm

Referencer

Eksterne henvisninger 
 

Tegnefilm fra USA
Disney tegnefilm
Amerikanske film fra 1994
Skema (psykologi)

Skema (flertal skemata) er inden for psykologi en bred, gennemtrængende og kognitiv antagelse om verden, andre eller om en selv. Skemata er grundlæggende antagelser, som ligger under leveregler og tanker, og påvirker begge: Et grundlæggende verdensbillede. En kvinde, der som barn modtog for lidt omsorg eller beskyttelse fra sine forældre, kan som voksen have et grundlæggende skema om, at andre ikke kan forstå hende, give hende omsorg eller beskyttelse. Kvinden kan – på trods af støtte og omsorg fra andre – godt fastholde sit skema. I værste fald søger hun sit skema bekræftet, og finder sammen med en mand, som ikke giver hende nødvendig støtte og omsorg.

Skemata stammer ofte fra oplevelser tidligt i livet, men kan udvikles igennem livet. De er robuste, men kan udvikles bl.a. igennem skema-fokuseret kognitiv terapi.

Referencer 

Psykologi
HMNZS Endeavour (A11)

HMNZS Endeavour (A11) er Royal New Zealand Navys forsyningsskib. Skibet er navngivet efter James Cook's bark HMS Endeavour og er det tredje skib i flåden til at bære dette navn. De tidligere skibe var begge støtteskibe til antarktiske forskning.

Endeavour blev bygget i Sydkorea til civile standarder og indgik i flåden den 8. april 1988 og er adopteret i af byen New Plymouth. I 2008 blev skibet modificeret således at skibenes tanke blev dobbeltskrogede.

Endeavour blev udsendt til Østtimor som en del af den australskstyrede INTERFET fredsbevarende task force fra den 21. til den 24. september 1999 og fra den 28. januar til den 23. februar 2000.

Royal New Zealand Navy undersøger muligheden for at erstatte Endeavour som forventes at blive pensioneret i 2013.

Kapaciteter 
 5.500 tons dieselolie
 150 m3 F-44 helikopterbrændstof
 20 ISO-containere

Referencer

Kilder 
Jane's Fighting Ships 2011 (digital version)

Eksterne links 

 HMNZS Endeavour officiel hjemmeside

Krigsskibe fra New Zealand
Støtteskibe
The Linesman

The Linesman (på dansk: Trossemanden) er en bronze-statue på City Quay på højre bred af floden Liffey i Dublin, Irlands hovedstad. Statuen forestiller en af de mænd, som havde det slidsomme job med at tage mod trosser fra skibe, som skulle fortøje ved kajen.

Statuen er skabt af den irske kunstner Dony MacManus i 1999 og The Linesman er en anerkendelse af 'manden på gulvet', der måtte klare hverdagens slid. Man ser trossemanden hale i et reb for at fastgøre et imaginært skib, som netop har anløbet havnen. Denne del af Liffeys kajer er stadig til at komme til med skib, eftersom samtlige broer nedenstrøms enten kan drejes eller hæves for at muliggøre passage, selv om hovedparten af trafikken på Dublins havn nu om stunder anløber containerterminalen, som ligger nærmere havet.

The Linesman var vinderprojektet i en åben konkurrence om udsmykning af City Quay for at skabe opmærksomhed om de nyrenoverede områder langs Liffey, kaldet Dublin Docklands.

Links 
 Hjemmeside for Dony MacManus 
 Statuen på visualphotos.com

Referencer 

Dublin
Statuer
Skulpturer
Svanen (stol)

Svanen er en stol designet af Arne Jacobsen. Den blev først produceret i 1958 for Royal Hotel i København og fremstilles af Fritz Hansen A/S.

Eksterne henvisninger 

 Artikel om stolen på Fritz Hansens hjemmeside

Stole
Møbler fra Danmark
Arne Jacobsen
Hellenistisk religion

Hellenismen er den kultur- og religionshistoriske betegnelse for den periode, der strækker sig fra Alexander den Stores død (323 f.Kr.) og frem til ca. 300 e.Kr. Alexanders erobringer havde sat gang i en spredning af den græske kultur, som påvirkede bl.a. den religiøse udvikling i Middelhavsområdet.

Historie 
I denne tid øgedes Roms indflydelse gennem en mere engageret stormagtspolitik, hvor de havde øget fokus på de græsk dominerede dele af middelhavsområdet. På grund af den øgede kontakt med grækerne, og derigennem den orientalske kultur, modtager den romerske kultur kraftige impulser fra de erobrede områder. I disse internationale miljøer, og ikke mindst i Rom, udviklede den hellenistiske blandingskultur sig. Disse blandinger er præget af rodløshed, da de ofte blev spredt af lejesoldater, handelsmænd, administratorer eller andre rejsende, man var ikke længere borger i en polis, men kosmopolit.
I mylderet af forskellige religioner, der mødtes opstod der det vi kalder Mysteriereligioner, som er sammenblandede, sammensatte religioner (synkretisme).

Eksempler på mysteriereligioner, kan læses i Plutarchs skrift Om Isis og Osiris (Moralia på latin).

Kilder

Eksterne henvisninger 
 Hellenistiske-religioner 

Religionen i det antikke Grækenland
Berounka

Berounka er en flod i Tjekkiet. 

Floden er populær som mål for kanoture.

Se også
Křivoklátsko beskyttet landskabsområde

Eksterne henvisninger 

Floder i Tjekkiet
Daniel Gran

Daniel Gran (22. maj 1694 i Wien – 16. april 1757 i Sankt Pölten) var en østrigsk barokmaler.

Hans malerier udsmykker flere offentlige bygninger i hans fødeby. Han var allerede anerkendt på sin egen tid, men i dag kendes hans værker ikke uden for Østrig og Tyskland.

Litteratur

Referencer 

Malere fra Østrig
Personer fra Wien
Barokmalere
Historiemalere
Integro A/S

Integro A/S er et dansk jobaktiveringsfirma med hovedkontor i Hjørring, der samarbejder med 19 danske kommuner, primært i Nordjylland og Hovedstadsområdet. Firmaet er etableret i 1994, og beskæftiger 100 medarbejdere fordelt på 16 afdelinger. 

Integro blev kendt i forbindelse med bloggen www.dagpengeland.dk, hvor firmaets metoder for at aktivere unge arbejdsløse akademikere blev beskrevet i detaljer. Beskrivelser, der i hovedtræk udstillede firmaet som inkompetent. Bloggen blev senere udgivet som bog hos Gyldendal og opsat som teater på Holbæk Teater.

Kilder 

Konsulentvirksomheder i Danmark
Danske virksomheder etableret i 1994
Hjørring
HR-virksomheder
Www.dagpengeland.dk

www.dagpengeland.dk er en dansk blog, der beskriver den unge arbejdsløse akademiker Lau Aaens oplevelser hos jobaktiveringsfirmaet Integro A/S. Bloggen er senere blevet udgivet som bog hos Gyldendal og opsat som teater på Holbæk Teater.

Bloggen ledte til stor medieomtale i 2011, som en del af debatten om den danske aktiveringsindsats.

Kilder 

Blogs fra Danmark
Bryales

Bryales er en orden af mosser. Den omfatter syv familier, hvoraf tre er repræsenteret i Danmark. Mosserne i denne orden er akrokarpe med lang seta og dobbelt peristom.

 Bryaceae
 Catoscopiaceae
 Mniaceae

 Leptostomataceae
 Phyllodrepaniaceae
 Pseudoditrichaceae
 Pulchrinodaceae

Litteratur 
 Smith, A. J. E. The Moss Flora of Britain and Ireland, 2004, Cambridge University Press,

Eksterne henvisninger 
 Bernard Goffinet – Bryology (and Lichenology) Systematik
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. Download pdf-fil

 
Mosordener
Bryaceae

Bryaceae er en familie af mosser. To slægter findes i Danmark.

 Bryum
 Rhodobryum

 Acidodontium
 Anomobryum
 Brachymenium
 Leptostomopsis
 Mniobryoides
 Ochiobryum
 Osculatia
 Perssonia
 Ptychostomum
 Roellobryum
 Rosulabryum

Eksterne henvisninger 
 Bernard Goffinet – Bryology (and Lichenology) Systematik

 
Plantefamilier
C.I. Scharling

Carl Immanuel Scharling (født 3. januar 1879 på Frederiksberg, død 13. august 1951 i Gentofte) var en dansk teolog, biskop i Ribe Stift fra 1939–49 og formand for præsteforeningen.

Han var søn af professor Henrik Scharling. Han blev student fra Metropolitanskolen i 1897 og cand.theol. i 1904 fra Københavns Universitet. 1917 dr.phil. for afhandlingen Ekklesiabegrebet hos Paulus og dets Forhold til jødisk Religion og hellenistisk Mystik.

Han blev Ridder af Dannebrogordenen 1933, Dannebrogsmand 1941 og Kommandør af 2. grad 1946.

Han er begravet på Assistens Kirkegård.

Kilder

Eksterne henvisninger 
 
 Biografi i Dansk Biografisk Leksikon

Biskopper over Ribe Stift
Personer i Kraks Blå Bog (afdøde)
Personer i Dansk Biografisk Leksikon
C.I.
Kommandører af Dannebrog
Personer fra Frederiksberg
Danskere i 1800-tallet
Danskere i 1900-tallet
Foreningsformænd fra Danmark
Studenter fra Metropolitanskolen
Bryum

Bryum er en stor slægt af mosser med mere end tusind arter i verden, hvoraf 38 findes i Danmark. Bryum kommer fra oldgræsk bryon (mos), der var navnet på en nu ukendt kryptogam plante.

Arterne i denne slægt har oprette skud med tynde, gennemskinnelige blade, der som regel har store, rombiske eller sekskantede celler. I bladranden findes dog ofte en randsøm af smalle celler. Ribben er kraftig. Nogle arter formerer sig vegetativt, f.eks ved ynglelegemer fra rhizoiderne.

Mange arter kan kun bestemmes ud fra sporehusets udformning. Bestemmelsen besværliggøres af, at nogle arter er meget variable i deres udseende og hyppigt danner hybrider med hinanden. Slægten er stadig dårligt udforsket. De danske arter er dog godt kendt.

{{columns-list|2|
 Barkbryum Bryum flaccidum
 Bleg bryum Bryum pallescens
 Blegrød bryum Bryum pallens
 Bornholmsk bryum Bryum bornholmense
 Dværgbryum Bryum bicolor
 Grøn bryum Bryum neodamense
 Gulknoldet bryum Bryum tenuisetum
 Gulribbet bryum Bryum radiculosum
 Hårspidset bryum Bryum capillare
 Hulbladet bryum Bryum knowltonii
 Kortbørstet bryum Bryum klinggraeffii
 Lerbryum Bryum intermedium
 Løgformet bryum Bryum funckii
 Markbryum Bryum rubens
 Mørk bryum Bryum bimum Mosebryum Bryum uliginosum Nedløbende bryum Bryum pseudotriquetrum Prydbryum Bryum elegans Purpur bryum Bryum purpurascens Ribbebryum Bryum algovicum Rødknoldet bryum Bryum torquescens Ruderatbryum Bryum ruderale Rundbladet bryum Bryum cyclophyllum Saltbryum Bryum salinum Skærgårdsbryum Bryum alpinum Smalhåret bryum Bryum amblyodon Smalmundet bryum Bryum warneum Smuk bryum Bryum calophyllum Småhvælvet bryum Bryum mamillatum Stirtons bryum Bryum stirtonii Storbladet bryum Bryum schleicheri Storknoldet bryum Bryum micro-erythrocarpum Strandbryum Bryum marratii Symmetrisk bryum Bryum creberrimum Sølvbryum Bryum argenteum Topbryum Bryum turbinatum Tuebryum Bryum caespiticium Violet bryum Bryum violaceum}}

 Litteratur 
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske og latinske navne for mosser, der forekommer i Danmark'', 2005. Download pdf-dokument

Planteslægter
Bryaceae
Liam Finn

Liam Mullane Finn (født 24. september 1983 i Melbourne, Australien) er en musiker og sangskriver fra New Zealand. Han er født i Australien men flyttede til New Zealand som barn. Han er søn af popmusikeren Neil Finn (fra Split Enz og Crowded House).

Diskografi

Solo

Album 
 I'll Be Lightning (2007) – UK #88; USA#13 Heatseekers
 Champagne In Seashells EP (2009)
 FOMO (2011)

Live-album 
 Live (in Spaceland) – 22. februar 2008, Spaceland Recordings
 Live From The Wiltern – (2008) Yep Roc Records

Med BARB 
 Barb, august 2010

Eksterne henvisninger 

Officiel hjemmeside
Liam Finn på Myspace
Liberation Music

Sangere fra New Zealand
Personer fra Melbourne
Blow Me (One Last Kiss)

Blow Me (One Last Kiss) er en pop og rock sang fra den amerikanske sangerinde, Pinks sjette studiealbum "The Truth About Love". Sangen er første single fra netop dette album.

Baggrund 
Den 7. oktober 2011 annoncerede RCA Music Group at de ville forlade Jive Records, sammen med Arista og J Records. Med nedlæggelsen, ville Pink og andre artister der tidligere hørte til selskaberne, udgive fremtidigt materiale gennem RCA Records. I 2011 annoncerede Joe Riccitelli, en direktør hos selskabet, at Pink var på vej til at gå i studiet for at arbejde på sit sjette studiealbum, med planlagt udgivelse i september 2012. Den 29. februar 2012 skrev Pink på sin Twitter-konto, at hun var ved at skrive materiale til sit nye album. Den 19. juni 2012 annoncerede Pink, via en video på Twitter, at den første single fra hendes kommende album ville blive "Blow Me (One Last Kiss)" og at den ville blive udgivet den 9. juli 2012. Hun tilføjede "Jeg tror I vil kunne lide det, fordi jeg virkelig kan lide det og jeg kan lide det nok for os alle." Men, demoversionen af sangen blev udgivet på nettet den 1. juli 2012, en uge før dens oprindelige udgivelse.. Den næste dag, blev den udgivet via Pinks officielle side og hendes YouTube-konto. Den 4. juli 2012 annoncerede Pink at titlen på hendes sjette studiealbum ville blive The Truth About Love.

Hitlister og certifikationer

Hitlister

Certifikationer

Udgivelseshistorik

Referencer 

Singler fra 2012
Pink sange
Erich Wolfgang Korngold

Erich Wolfgang Korngold (født 29. maj 1897, død 29. november 1957) var en østerrigsk musiker, søn af den som musikskribent og "Neue freie Presses" kritiker bekendte Julius Korngold, der har bidraget betydeligt til sønnens hurtige og opsigtsvækkende karriere som komponist.

Korngold debuterede nemlig allerede som 11-årig dreng med pantomimen Der Schneemann og var siden rastløs virksom som komponist af såvel kammermusik, en symfoni (1952), og andre symfoniske værker (Sinfonietta, Märchenbilder, Schauspiel-Ouverture etc.) som dramatiske arbejder (Polykrates’ Ring, Violanta, Die tote Stadt). Korngolds tidlige udvikling som komponist var lige så utvivlsom som mærkelig; ved hans frembringelser har dog klæbet noget søgt og forceret, der imidlertid efterhånden synes at have fortaget sig. 1919 blev han orkesterdirigent i Hamburg og 1927 professor i teori med mere ved Statens Musikakademi i Wien.

Kilder 
 
 

Komponister fra Østrig
Dirigenter fra Østrig
Salmonsens
Jøder fra Østrig
Jøder fra USA
Østrigere i 1900-tallet
Lysaker Station

Lysaker Station (Lysaker stasjon) ligger i Lysaker på Bærums side af grænsen mellem Oslo og Bærum i Norge. Lysaker var Norges tredjestørste station i årene omkring 2006  og har nu 1,6 millioner rejsende om året, men er også et offentlig transport-knudepunkt mellem tog og ca 750 busser der dagligt bruger busterminalen. En række regionale og lokale tog og Flytoget standser ved stationen. Lysaker station er placeret på Drammenbanen og dens parallelbane Askerbanen, med tog østover mod Skøyen og Oslo S og Stabekk Station (Drammenbanen) og Sandvika Station (Askerbanen) mod vest. I 2006-2009 foregik en større ombygning af Lysaker Station for omkring 1 milliard norske kroner.

Referencer

Litteratur

Eksterne henvisninger 

 Lysaker Flytogstation 

Stationer på Drammenbanen
Jernbanestationer i Bærum
Etableret i 1872